《寒食》
宋代·郑刚中

江乡时节逢寒食，花落未将春减色，
岭南能有几多花，寒食临之扫春迹。
花多花少非我事，春去春来亦堪惜。
柴门风雨小庭寒，无奈池塘烟草碧。
欲将诗句慰穷愁，眼中万象皆相识。
欣然应接已无暇，都为老来无笔力。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。